CELEX: 62010TN0555
Language: el
Date: 2010-12-03 00:00:00
Title: Υπόθεση T-555/10: Προσφυγή της 3ης Δεκεμβρίου 2010 — JBF RAK κατά Συμβουλίου

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/54
            
         Προσφυγή της 3ης Δεκεμβρίου 2010 — JBF RAK κατά Συμβουλίου
   (Υπόθεση T-555/10)
   ()
   2011/C 30/96
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: JBF RAK LLC, Al Jazeerah Al Hamra, Ras Al Khaimah, Ηνωμένα Αραβικά Εμιράτα (εκπρόσωπος: B. Servais, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΚ) 857/2010, της 27ης Σεπτεμβρίου 2010, για την επιβολή οριστικού αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων (1)
               
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα βασίζεται σε τέσσερις λόγους ακυρώσεως.
   
               1)
            
            
               Πρώτος λόγος ακυρώσεως: το Συμβούλιο παρέβη το άρθρο 15, παράγραφος 1, του Κανονισμού 597/2009 (ΕΚ) του Συμβουλίου (2),καθόσον δεν έλαβε υπόψη το γεγονός ότι η εισαγωγές πρώτων υλών από το Βασίλειο της Σαουδικής Αραβίας δεν υπέκειντο σε εισαγωγικούς δασμούς και, κατά συνέπεια, έσφαλε κατά τον υπολογισμό του περιθωρίου επιδοτήσεως. Η προσφεύγουσα προβάλλει στην υπό κρίση υπόθεση ότι το Συμβούλιο:
               
                           —
                        
                        
                           δεν καθόρισε ορθώς το ύψος της αντισταθμίσιμης επιδοτήσεως, καθότι δεν έλαβε υπόψη την ύπαρξη τελωνειακής ενώσεως μεταξύ των μελών του Συμβουλίου Συνεργασίας του Περσικού Κόλπου (ΣΣΠΚ)·
                        
                     
                           —
                        
                        
                           δεν έλαβε υπόψη τον αντίκτυπο της τελωνειακής αυτής ενώσεως στο ύψος των αντισταθμίσιμων επιδοτήσεων.
                        
                     Ως εκ τούτου, η προσφεύγουσα υποστηρίζει ότι η αντισταθμίσιμη επιδότηση υπερβαίνει το καθορισθέν κατά την έρευνα ύψος της αντισταθμίσιμης επιδοτήσεως.
            
         
               2)
            
            
               Δεύτερος λόγος ακυρώσεως: το Συμβούλιο παρέβη το άρθρο 30, παράγραφος 5, του Κανονισμού (ΕΚ) 597/2009 του Συμβουλίου (ΕΚ), καθόσον αρνήθηκε να λάβει υπόψη τις παρατηρήσεις που υπέβαλε εμπροθέσμως η προσφεύγουσα στις 5 Αυγούστου 2010.
            
         
               3)
            
            
               Τρίτος λόγος ακυρώσεως: το Συμβούλιο παρέβη το άρθρο 11, παράγραφος 8, του Κανονισμού (ΕΚ) 597/2009 του Συμβουλίου, καθόσον δεν εξέτασε την ακρίβεια των στοιχείων που προσκόμισε η προσφεύγουσα στις 5 Αυγούστου 2010.
            
         
               4)
            
            
               Τέταρτος λόγος ακυρώσεως: το Συμβούλιο προσέβαλε την αρχή της χρηστής διοικήσεως, καθόσον εξέδωσε τον προσβαλλόμενο κανονισμό, χωρίς να λάβει υπόψη το σύνολο των στοιχείων που είχαν τεθεί στη διάθεσή του.
            
         
      (1)  ΕΕ 2010 L 254, σ. 10
   
   
      (2)  Κανονισμός (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας, ΕΕ 2009 L 188, σ. 93